《题陈永崇城市山林》
明代·周瑛

几千城市此山林，搆得行窝趣转深。紫陌斜连青嶂路，红尘独结白云心。

洛春每向环中探，颜乐时于瓢外寻。老我自怜多野兴，何时石上听鸣琴。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。